פרויקט ב NodeJS

הגשת מועמדות להתקבל למשרה, ולאחר ראיון אישי קצר קיבלת את המשימה הבאה:

עליך לכתוב **קוד צד שרת** שיספק את כל פעילות השרת הדרושה למערכת תיאום בין מתנדבים למבקשי עזרה. להלן תיאור רשימת המסכים במערכת:

1. מסך ובו רשימת בקשות העזרה שעוד לא קיבלו מענה, עם אפשרות לסנן את הבקשות לפי מיקום ו/או סטטוס, ו/או רמת עדיפות.
2. מסך להצגת פרטי בקשת עזרה מסוימת, במסך זה יהיה כפתור "אני מתנדב" שיפתח את המסך הבא (סעיף 3)
3. מסך התנדבות –
   1. אם המתנדב כבר קיים במערכת, תוצג לו תיבת טקסט בה יקליד את המזהה האישי שלו וילחץ על כפתור "אני מתנדב". פעולה זו תעדכן את מצב הבקשה ל "בטיפול" וקוד מתנדב יתמלא בהתאמה.
   2. אם המתנדב אינו קיים במערכת ילחץ על כפתור "מתנדב חדש" ובחלון שיפתח יוכל להכניס את פרטיו. לאחר סגירת החלון פרטיו ישמרו והוא יקבל קוד אישי, אותו הוא יקליד בתיבת הטקסט של משתמש קיים.

במשימה זו את מתבקשת לממש אך ורק את צד ה server, אולם אם את בכל אופן מעוניינת – תוכלי לממש גם את צד ה client....

פירוט הנתונים – פירוט זה אינו סגור, אלא נועד לתת לך בסיס לתכנון הנתונים שלך

בקשת עזרה: מיקום, תיאור הבעיה, טלפון ליצירת קשר, סטטוס, מס' האנשים התקועים, קוד עדיפות, קוד מתנדב

ערכים של עדיפות: קוד עדיפות, שם עדיפות (נמוכה, בינונית, גבוהה, קריטית)

ערכים של סטטוס: ממתין, בטיפול, הסתיים

מתנדבים: שם פרטי, משפחה, טלפון, רשימת סוגי התמחות

מיקום: קוד מיקום, שם (יכול להכיל עיר, שכונה, או שם של כביש)

אופן שמירת הנתונים: mongodb/קבצי json/ מערכים של js בתוך moduleים נפרדים

תכנון ה api:

בכל מסך, יש לחשוב מהם הנתונים הנדרשים מהשרת ולבנות api בהתאם. בבנית ה api שימי לב לנקודות הבאות:

1. בנית url נכון על פי עקרונות REST
2. חלוקת קבצים נכונה לפי resources
3. חלוקה לשכבות לפי תפקידי המודולים – אחד אחראי לטעינה מה DB, אחד אחראי ללוגיקה העסקית, אחד אחראי ל api מול ה client.
4. קוד נקי, מסודר וללא כפילויות.

הכנה להגשה:

1. יש להכין **מראש** נתונים הגיוניים. לסעיף זה ינתן משקל בציון הפרויקט.
2. יש להכין postman collection של כל ה apiים שכתבתן, עם נתונים מתאימים.

בהצלחה רבה!